钦定古今图书集成/明伦汇编/氏族典/第436卷 > 《廖用贤尚友录》 > 马武
## 钦定古今图书集成/明伦汇编/氏族典/第436卷 > 《廖用贤尚友录》 > 马武

按《后汉书马武传》，“武字子张，南阳湖阳人也。王莽末，
入绿林中，与汉军合。更始立，以为侍郎，与世祖破王
寻等，拜为振威将军。世祖即位，以为侍中骑都尉，封
山都侯。建武十三年，更封鄃侯，将兵备匈奴，坐杀军
吏，受诏就国。武径诣洛阳，上将军印绶，定封为扬虚
侯。显宗初，西羌寇陇右，拜武捕卤将军，击破之，振旅”
还京师。永平四年卒，子檀嗣，坐兄伯济谋反，国除。永
初七年，邓太后绍封武孙震为漻亭侯。震卒，子侧嗣。